ข้อบัญญัติองค์การบริหารส่วนตำบลหนองไขว่ข้อบัญญัติองค์การบริหารส่วนตำบลหนองไขว่เรื่องการจัดการสิ่งปฏิกูล และมูลฝอยพ.ศ. ๒๕๕๕ โดยที่เป็นการสมควรตราข้อบัญญัติองค์การบริหารส่วนตำบลหนองไขว่ว่าด้วยการจัดการสิ่งปฏิกูลและมูลฝอยในเขตองค์การบริหารส่วนตำบลหนองไขว่อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๑๘ มาตรา ๑๙ มาตรา ๒๐ มาตรา ๕๔ มาตรา ๕๕มาตรา ๖๓ และมาตรา ๖๕ แห่งพระราชบัญญัติสาธารณสุข พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลหนองไขว่โดยความเห็นชอบของสภาองค์การบริหารส่วนตำบลหนองไขว่ และนายอำเภอหล่มสักจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองไขว่ เรื่อง การจัดการสิ่งปฏิกูลและมูลฝอย พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลหนองไขว่นับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ ให้นายกองค์การบริหารส่วนตำบลหนองไขว่มีหน้าที่รักษาการตามข้อบัญญัตินี้และให้มีอำนาจ ออกข้อบังคับ ระเบียบ คำสั่งและประกาศ เพื่อปฏิบัติการให้เป็นไปตามข้อบัญญัตินี้ข้อบังคับ ระเบียบ คำสั่ง ตามวรรคหนึ่งนั้น เมื่อได้ประกาศ ณที่ทำการองค์การบริหารส่วนตำบลหนองไขว่ แล้วให้ใช้บังคับได้หมวด ๑บททั่วไป ข้อ ๕ ในข้อบัญญัตินี้สิ่งปฏิกูล หมายความว่าอุจจาระหรือปัสสาวะ และหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษเศษผ้า เศษอาหาร เศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้สัญจรได้เจ้าพนักงานท้องถิ่น หมายความว่านายกองค์การบริหารส่วนตำบลหนองไขว่เจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕ข้อ ๖ ผู้ครอบครองสถานที่อาคาร หรือเคหะสถานต้องจัดให้มีที่รองรับมูลฝอย สิ่งปฏิกูลและสิ่งเปรอะเปื้อนในสถานที่อาคาร หรือเคหะสถานในครอบครองของตนข้อ ๗ ที่รองรับสิ่งมูลฝอยสิ่งปฏิกูล และสิ่งเปรอะเปื้อน ต้องไม่รั่ว ไม่ซึมและมีฝาปิดมิดชิดกันแมลงวันและสัตว์พาหะนำโรค ตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๘ ผู้ครอบครองสถานที่ อาคารหรือเคหะสถานต้องรักษาบริเวณสถานที่ อาคารหรือเคหะสถานในครอบครองของตนไม่ให้มีสิ่งมูลฝอยสิ่งปฏิกูล หรือสิ่งเปรอะเปื้อนหรือมีการถ่ายเทหรือทิ้งมูลฝอยสิ่งปฏิกูลหรือสิ่งเปรอะเปื้อนซึ่งขัดต่อสุขลักษณะหมวด ๒การจัดการสิ่งปฏิกูลและมูลฝอย ข้อ ๙ ห้ามมิให้ผู้ใดถ่าย เท ทิ้ง หรือทำให้มูลฝอย สิ่งปฏิกูล และสิ่งเปรอะเปื้อนในทางสาธารณะที่สาธารณะอื่นใดเว้นแต่ในที่ซึ่งเจ้าพนักงานสาธารณสุขหรือเจ้าพนักงานท้องถิ่นอนุญาตให้จัดตั้งหรือจัดตั้งไว้ให้โดยเฉพาะข้อ ๑๐ ห้ามมิให้ผู้ใดขน ย้าย บรรทุก มูลฝอยสิ่งปฏิกูล และสิ่งเปรอะเปื้อนไปในทางสาธารณะหรือที่สาธารณะอื่นใดเว้นแต่จะได้บรรจุหรือใส่ในภาชนะหรือสิ่งเก็บมิดชิดไม่ให้มูลฝอยสิ่งปฏิกูล และสิ่งเปรอะเปื้อน และกลิ่นเหม็นรั่วออกมาข้างนอกข้อ ๑๑ ห้ามมิให้ผู้ใดถ่าย เท ทิ้งสิ่งปฏิกูลในที่รองรับขยะมูลฝอยข้อ ๑๒ ถ้าเจ้าพนักงานท้องถิ่นเห็นควรว่าสถานที่หรือบริเวณใดควรทำการเก็บขน มูลฝอยสิ่งปฏิกูลและสิ่งเปรอะเปื้อนไปทำการกำจัดให้ถูกต้องด้วยสุขลักษณะยิ่งขึ้นโดยเรียกค่าธรรมเนียมเก็บขนเมื่อได้มีหนังสือแจ้งผู้ครอบครองสถานที่ อาคารหรือเคหะสถานทราบล่วงหน้าไม่น้อยกว่า ๑๕ วัน หรือเมื่อได้ปิดประกาศกำหนดบริเวณเก็บขน มูลฝอย สิ่งปฏิกูล และสิ่งเปรอะเปื้อน ณ ที่เปิดเผยในบริเวณกำหนดไม่น้อยกว่า ๓แห่ง เป็นเวลาไม่น้อยกว่า ๑๕ วันนับแต่วันประกาศแจ้งผู้ครอบครองสถานที่อาคารหรือเคหะสถานจะต้องให้เจ้าหน้าที่ซึ่งเจ้าพนักงานส่วนท้องถิ่นแต่งตั้ง หรือบุคคลที่ได้รับอนุญาตจากเจ้าพนักงานท้องถิ่นเท่านั้นเก็บ ขน มูลฝอย สิ่งปฏิกูล และสิ่งเปรอะเปื้อนจากสถานที่อาคารหรือเคหะสถานซึ่งตนครอบครอง โดยเสียค่าธรรมเนียมเก็บ ขนตามอัตราที่ได้กำหนดไว้ท้ายข้อบัญญัตินี้ข้อ ๑๓ ห้ามมิให้ผู้ใดรับ ทำการเก็บ ขน มูลฝอย สิ่งปฏิกูลและสิ่งเปรอะเปื้อน จากสถานที่อาคารหรือเคหะสถานซึ่งอยู่ในเขตเก็บ ขน มูลฝอยสิ่งปฏิกูล และสิ่งเปรอะเปื้อน ที่เจ้าพนักงานท้องถิ่นได้ประกาศ เว้นแต่ได้อนุญาตจากเจ้าพนักงานท้องถิ่น โดยต้องปฏิบัติตามหลักเกณฑ์ เงื่อนไขและวิธีการที่กำหนดไว้ในสัญญาข้อ ๑๔ ผู้ครอบครองสถานที่ อาคารหรือเคหะสถานซึ่งอยู่นอกบริเวณเก็บ ขน มูลฝอยสิ่งปฏิกูล และสิ่งเปรอะเปื้อน ตามข้อ ๑๑และผู้ครอบครองสถานที่ อาคารหรือเคหสถาน ซึ่งเจ้าพนักงานท้องถิ่นที่ได้กำหนดให้กำจัดมูลฝอย สิ่งปฏิกูล และสิ่งเปรอะเปื้อน ตามข้อ ๑๑ ต้องกำจัดมูลฝอย สิ่งปฏิกูลและสิ่งเปรอะเปื้อน ตามคำแนะนำของเจ้าพนักงานสาธารณสุข หรือเจ้าพนักงานท้องถิ่นโดยการเผา ฝัง หรือวิธีอื่นใดที่ไม่ขัดต่อสุขลักษณะข้อ ๑๕ ห้ามมิให้ผู้ซึ่งมิได้เป็นเจ้าพนักงานเจ้าหน้าที่ขององค์การบริหารส่วนตำบลหนองไขว่ทำการขนคุ้ยเขี่ย หรือขุด มูลฝอย สิ่งปฏิกูล และสิ่งเปรอะเปื้อน ในที่รองรับ รถขน เรือขน หรือสถานที่เทมูลฝอยใดๆ ขององค์การบริหารส่วนตำบลหนองไขว่ข้อ ๑๖ ห้ามมิให้ผู้ซึ่งมิได้เป็นเจ้าพนักงานเจ้าหน้าที่ขององค์การบริหารส่วนตำบลหนองไขว่ทำการถ่าย เท ขน หรือเคลื่อนย้ายมูลฝอย สิ่งปฏิกูล และสิ่งเปรอะเปื้อน ในถังรับขยะรถขน สถานที่เท เก็บ หรือพักมูลฝอย สิ่งปฏิกูล และสิ่งเปรอะเปื้อนขององค์การบริหารส่วนตำบลหนองไขว่หมวด ๓บทกำหนดโทษ ข้อ ๑๗ ผู้ใดฝ่าฝืนข้อบัญญัตินี้มีความผิดตามพระราชบัญญัติการสาธารณสุข พ.ศ. ๒๕๓๕ประกาศณ วันที่ ๖ กรกฎาคม พ.ศ. ๒๕๕๕อัมพร มีแสงนายกองค์การบริหารส่วนตำบลหนองไขว่[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลหนองไขว่เรื่อง การจัดการสิ่งปฏิกูล และมูลฝอย พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๐ กันยายน๒๕๕๕ณัฐพร/ผู้ตรวจ๑๐ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๗ ง/หน้า ๗๒/๕ กันยายน ๒๕๕๕